CELEX: 62008TN0300
Language: fi
Date: 2008-08-01 00:00:00
Title: Asia T-300/08: Kanne 1.8.2008 — Hoo Hing v. SMHV — Tresplain Investments (Golden Elephant Brand)

27.9.2008   
            
            
               FI
            
            
               Euroopan unionin virallinen lehti
            
            
               C 247/21
            
         Kanne 1.8.2008 — Hoo Hing v. SMHV — Tresplain Investments (Golden Elephant Brand)
   (Asia T-300/08)
   (2008/C 247/41)
   Kannekirjelmän kieli: englanti
   Asianosaiset
   
      Kantaja: Hoo Hing Holdings Ltd (Romford, Yhdistynyt kuningaskunta) (edustaja: barrister M. Edenborough)
   
      Vastaaja: sisämarkkinoiden harmonisointivirasto (tavaramerkit ja mallit)
   
      Vastapuoli valituslautakunnassa: Tresplain Investments Ltd (Hong Kong, Kiina)
   Vaatimukset
   
               —
            
            
               sisämarkkinoiden harmonisointiviraston (tavaramerkit ja mallit) ensimmäisen valituslautakunnan 7.5.2008 tekemä päätös asiassa R 889/2007-1 on kumottava sen päätelmän osalta, jonka mukaan neuvoston asetuksen N:o 40/94 51 artiklan 1 kohdan a alakohdan perustetta ei voitu ottaa tutkittavaksi
            
         
               —
            
            
               toissijaisesti SMHV:n ensimmäisen valituslautakunnan 7.5.2008 tekemää päätöstä asiassa R 889/2007-1 on muutettava siten, että neuvoston asetuksen N:o 40/94 51 artiklan 1 kohdan a alakohdan peruste otetaan tutkittavaksi ja se katsotaan perustelluksi
            
         
               —
            
            
               SMHV:n ensimmäisen valituslautakunnan 7.5.2008 tekemää päätöstä asiassa R 889/2007-1 on muutettava siten, että neuvoston asetuksen N:o 40/94 51 artiklan 1 kohdan b alakohdan peruste otetaan tutkittavaksi ja se katsotaan perustelluksi
            
         
               —
            
            
               edellyttäen, että SMHV:n ensimmäisen valituslautakunnan 7.5.2008 asiassa R 889/2007-1 tekemää päätöstä muutetaan pyydetyllä tavalla, samaa päätöstä on edelleen muutettava siten, että yhteisön tavaramerkki N:o 241 810 julistetaan mitättömäksi joko toisen tai kummankin näiden täydentävän perusteen perusteella siten kuin on tarkoituksenmukaista, ja
            
         
               —
            
            
               SMHV tai vastapuoli valituslautakunnassa on velvoitettava korvaamaan oikeudenkäyntikulut. Toissijaisesti SMHV ja vastapuoli valistuslautakunnassa on velvoitettava korvaamaan oikeudenkäyntikulut yhteisvastuullisesti.
            
         Oikeudelliset perusteet ja pääasialliset perustelut
   
      Rekisteröity yhteisön tavaramerkki, jonka mitättömäksi julistamista on vaadittu: Kuviomerkki Golden Elephant Brand luokkaan 30 kuuluvia tavaroita varten — yhteisön tavaramerkkirekisteröinti N:o 241 810
   
      Yhteisön tavaramerkin haltija: Vastapuoli valituslautakunnassa
   
      Yhteisön tavaramerkin mitättömäksi julistamista koskevan vaatimuksen esittäjä: Kantaja
   
      Mitättömäksi julistamista koskevan vaatimuksen esittäjän tavaramerkkioikeus: Rekisteröimätön kuviomerkki GOLDEN ELEPHANT, jota oli käytetty Yhdistyneessä kuningaskunnassa
   
      Mitättömyysosaston ratkaisu: Mitättömäksi julistamista koskevan hakemuksen hylkääminen
   
      Valituslautakunnan ratkaisu: Mitättömyysosaston päätöksen kumoaminen
   
      Kanneperusteet: Valituslautakunta erehtyi, kun se katsoi, että väitettä, joka perustui neuvoston asetuksen N:o 40/94 51 artiklan 1 kohdan a alakohtaan, ei voitu ottaa tutkittavaksi, ja kun se ei katsonut, että neuvoston asetuksen N:o 40/94 51 artiklan 1 kohdan b alakohtaan perustuva rekisteröinnin mitättömyysperuste voitiin ottaa tutkittavaksi ja se oli perusteltu.